Krouet e oa bet ar gevredigezh Evel Just dar 5 a viz Du 2004, e Pluguen. Ar stollad kentañ, ennañ Yannig ha Kristel Menguy, Alan Foricher,  Per Pennarun, Jean-Rene Trefles, Yann ha Laurence Maze, en doa choant sevel e Su Kemper, ur chuzul skoazell evit ar skolioù Diwan, gant ar pal labourat evit broudañ pedagogiezh ar skolioù e brezhoneg dre soubidigezh. An dra gentañ graet ganeomp a oa kemer perzh e aozadur « Teuf Diwan Penharz » dar mare ma oa bet staliet ar skol, Kelenn, hag ar skolaj e Penharz. Er memes amzer, da vare Gouel Erwan, e oa bet aozet ur brezegenn diwar-benn an doare da gelenn ar brezhoneg er skol, gant harp ar chevredigezhioù  a ra war-dro broudañ ar chelenn-se e Bro Gemper, da lavaret eo : Dihun (skolioù prevez katolik a gelenn e brezhoneg kement hag e galleg), Div Yezh (skolioù publik a gelenn e brezhoneg kement hag e galleg), Diwan (skolioù kevredigezhel a gelenn e brezhoneg dre soubidigezh), ha Mervent (a ginnig un tanva eus ar yezh er skolioù publik ha prevez). Warlerch an daou zarvoud-se, hon eus kendalchet war ar memes hent, da lavaret eo, ober al liamm etre an hentennoù kelenn disheñvel, evit ma vefe eskemmet muioch  o skiant prenet hag o youl etrezo, evit kas war-raok ur yezh gwriziet mat er vuhez foran. Kudennoù azez a sav dar gerent o deus dibabet lakaat o bugale er skolioù a ginnig ur chelenn e brezhoneg, evel hini an hent dober betek ar skol, pe choazh ar choust a zo. Dar chudennoù-se eo ret ouzhpennañ ar fed men em choulenn ar gerent ma servijo do bugale deskiñ ar brezhoneg. Pouezus mat eo neuze labourat evit dont a-benn da lakaat e penn ar muiañ a dud eo a-bouez deskiñ ur yezh all er skol-vamm ha dreist  holl ar brezhoneg e Breizh. Aze eo ar pal a glask tizhout Evel Just e Kerne, gant ar spi e kendalcho pep hentenn da eskemm an eil re gant ar re all, ha labourat asambles, mont war-raok evit mad an holl, daoust dan hentoù disheñvel kemeret.